Estelle Svíaprinsessa fótbrotnaði í skíðafríi í Ölpunum með fjölskyldu sinni um áramótin . Hin sjö ára gamla prinsessa er í gipsi en hefur það annars gott að því fram kemur á sænska vefnum Aftonbladet . Estella er önnur í erfðaröðinni að sænsku krúnunni á eftir móður sinni Viktoríu . Viktoría krónprinsessa og eignmaður hennar , Daníel , eru vön að fara með börnin sín Estelle og Óskar í skíðafrí . Estelle er því vanur skíðagarpur og er sögð hafa staðið fyrst á skíðum áður en hún náði tveggja ára aldri . Fjölskyldan kláraði skíðafríið sitt þrátt fyrir óhappið en Viktoría ákvað þó að mæta ekki í útför Ara Behn , fyrrverandi eginmanns Mörtu Lovísu Noregsprinsessu . Daníel prins fór því án hennar til Noregs .